
Den uafhængige revisors erklæring om produktøkono- 
miopgørelsen for regnskabsåret 2019 for Post Danmark 
AIS 


Til Trafik-, Bygge- og Boligstyrelsen 


Vi har fået som opgave i henhold til § 5, stk. 4, 1. punktum, i regnskabsreglementet af 
26. juni 2014 for Post Danmark A/S ("regnskabsreglementet") at afgive en erklæring om, 
hvorvidt Post Danmark A/S ("selskabet") har udarbejdet produktøkonomiopgørelsen for 
regnskabsåret 2019 i overensstemmelse med gældende principper og metoder, jf. regn- 
skabsreglementets § 5, stk. 1-3. 


Vi har endvidere fået som opgave at afgive erklæring om, hvorvidt omkostningerne til 
indenlandske frimærkefrankerede breve op til 50 gram er opgjort i overensstemmelse 
med gældende principper og metoder, der er fastlagt i "Modeldokumentation 2019", jf. 
regnskabsreglementets § 5, stk. 1-3. 


De gældende principper og metoder er af selskabet beskrevet i "Modeldokumentation 
2019", som omfatter tre hoveddele: 1) Konkurrenceregnskab, metoder og principper, 2) 
Ydelsesbeskrivelser og 3) Activity Based Costing (ABC)-dokumentation. 


Vores konklusion udtrykkes med høj grad af sikkerhed. 


Ledelsens ansvar 


Selskabets ledelse har ansvaret for at udarbejde produktøkonomiopgørelsen i overens- 
stemmelse med gældende principper og metoder, jf. regnskabsreglementets § 5, stk. 1- 
3. 


Revisors ansvar 


Vores ansvar er på grundlag af vores udførte arbejde at udtrykke en konklusion om, 
hvorvidt produktøkonomiopgørelsen er udarbejdet i overensstemmelse med de gæl- 
dende principper og metoder, jf. regnskabsreglementets § 5, stk. 1-3. 


Vi har udført vores arbejde i overensstemmelse med ISAE 3000, Andre erklæringsopga- 
ver med sikkerhed end revision eller review af historiske finansielle oplysninger og yder- 
ligere krav ifølge dansk revisorlovgivning med henblik på at opnå høj grad af sikkerhed 
for vores konklusion. 


KPMG Statsautoriseret Revisionspartnerselskab er underlagt den internationale stan- 
dard om kvalitetsstyring, ISQC 1, og anvender således et omfattende kvalitetsstyrings- 
system, herunder dokumenterede politikker og procedurer vedrørende overholdelse af 
etiske krav, faglige standarder og gældende krav i lov og øvrig regulering. 


Vi har overholdt kravene til uafhængighed og andre etiske krav i FSR — danske revisorers 
retningslinjer for revisors etiske adfærd (Etiske regler for revisorer), der bygger på de 
grundlæggende principper om integritet, objektivitet, faglig kompetence og fornøden 
omhu, fortrolighed og professionel adfærd. 


KPMG P/S, a Danish limited liability partnership and a member firm of the 
KPMG network of independent member firms affiliated with KPMG Inter- 
national Cooperative ("KPMG International"), a Swiss entity. 

Vores arbejde har omfattet forespørgsler til selskabets ledelse og medarbejdere, analy- 
tiske handlinger, stikprøvevis kontrol af om kalkulationssystemet, der anvendes til udar- 
bejdelsen af produktøkonomiopgørelsen, er i overensstemmelse med "Modeldokumen- 
tation 2019", stikprøvevis kontrol af om datagrundlag er tilfredsstillende indarbejdet i kal- 
kulationssystemet og stikprøvevis efterprøvning af de udførte beregninger i kalkulations- 
systemet for de enkelte ydelser og analyse af uddata. 


Herudover er arbejdet baseret på vores revision af Post Danmark A/S' årsregnskab for 
2019, som udgør et væsentligt grundlag for udarbejdelsen af produktøkonomiopgørel- 
sen. Vi har forsynet årsregnskabet med en revisionspåtegning uden forbehold og uden 
supplerende oplysninger. 


Konklusion 


Det er vores opfattelse, at selskabet har udarbejdet produktøkonomiopgørelsen for regn- 
skabsåret 2019 i overensstemmelse med gældende principper og metoder, jf. regn- 
skabsreglementets § 5, stk. 1-3. 


Det er endvidere vores opfattelse, at omkostningerne til indenlandske frimærkefranke- 
rede breve op til 50 gram er opgjort i overensstemmelse med gældende principper og 
metoder, der er fastlagt i "Modeldokumentation 2019", jf. regnskabsreglementets § 5, 
stk. 1-3. 


Fremhævelse af forhold vedrørende begrænsning i anvendelse og distri- 
bution 


Uden at modificere vores konklusion henleder vi opmærksomheden på, at nærværende 
erklæring alene er udarbejdet, for at Trafik-, Bygge- og Boligstyrelsen kan vurdere, om 
produktøkonomiopgørelsen for regnskabsåret 2019 er udarbejdet i overensstemmelse 
med regnskabsreglementet. Som følge heraf kan erklæringen være uegnet til andre for- 
mål. 


København, den 15. maj 2020 

